สถานที่ 6 แห่งในกรุงเทพมหานครที่คุณอาจจะได้พบกับดาราฮอลลีวูดโดยบังเอิญ

กรุงเทพมหานคร เมืองหลวงของเรานี้ เป็นหนึ่งในเมืองที่น่ามาเยี่ยมชมเป็นอันดับต้นๆของโลกเลยก็ว่าได้ เนื่องจากเป็นเมืองที่มีขนาดที่ไม่ใหญ่มาก การเดินทางค่อนข้างสะดวก หากตัดเรื่องปัญหารถติดออกไป แต่เราก็มีรถไฟฟ้า และรถไฟใต้ดินให้บริการ ซึ่งก็เหมาะกับนักท่องเที่ยวเป็นอย่างมาก และกรุงเทพมหานครของเรานี้ ก็ขึ้นชื่อเหลือเกินในเรื่องของอาหาร ไม่ว่าจะเป็นอาหารหรูระดับดาวมิชลิน หรือสตรีทฟู้ด กรุงเทพมหานครก็มีให้คุณได้เลือกสรรตามความชอบและงบประมาณ และยังมีศิลปวัฒนธรรมไทยที่สวยงาม ด้วยการผสมผสานที่ลงตัวกับยุคสมัยใหม่ด้วย ดังนั้นจึงไม่แปลกใจเลยที่เมืองหลวงของเราจะเป็นที่ชื่นชอบของดาราฮอลลีวูด และคนดังระดับโลกมากมาย ที่มักมาเยี่ยมเยือนบ้านเราอยู่บ่อยๆ ไม่ว่าจะเป็นทางการ หรือไม่เป็นทางการ และสถานที่ 6 แห่งในกรุงเทพมหานครที่คุณอาจจะได้พบกับเซเลบริตี้ชื่อดังระดับโลกด้วยความบังเอิญได้

โรงแรมแมนดาริน โอเรียนเต็ล

โรงแรมสุดหรูแห่งย่านบางรักแห่งนี้ เป็นโรงแรมที่ขึ้นชื่อเรื่องการบริการที่เลิศล้ำ การตกแต่งของอาคารแบบประยุกต์สมัยใหม่ และเป็นที่ที่ใช้ต้อนรับแขกบ้านแขกเมืองมาตั้งแต่ไหนแต่ไรแล้ว ไม่ว่าจะเป็นประธานาธิบดีบิล คลินตัน และบุคคลสำคัญของโลกอีกมากมาย และแน่นอนว่า โรงแรมแห่งนี้ก็เป็นที่ชื่นชอบของเหล่าดาราเซเลบริตี้ระดับโลกด้วยเช่นกัน จึงไม่แปลกใจเลย หากท่านจะได้พบเจอกับพวกเขาแบบไม่ทันตั้งตัวในที่แห่งนี้

ภัตตาคารลอยฟ้า ซีรอคโค

ภัตตาคารลอยฟ้าหรูสไตล์เมดิเตอร์เรเนียน ทั้งตระหง่านอยู่บนตึกเลอบัว เสตท ทาวเวอร์ ที่ได้ขึ้นชื่อว่าเป็นภัตตาคารกลางแจ้ง ลอยฟ้าที่ใหญ่ที่สุดในโลก และเป็นหนึ่งในสถานที่ที่นักท่องเที่ยวระดับไฮเอนด์ จะต้องได้มา นอกจากภัตตาคารแห่งนี้จะเสิร์ฟอาหารชั้นดี ไวน์ชั้นเลิศแล้ว สถาปัตยกรรมของภัตตาคารแห่งนี้ก็สวยและงดงามมาก และด้วยการเป็นภัตตาคารกลางแจ้ง ท่านจึงสามารถทานข้าวใต้แสงดาวสุดโรแมนติก และบุคคลระดับโลกมักมาเยี่ยมเยือน