สูตรมาสก์หน้าที่ดีที่สุด 8 สูตร ที่คุณสามารถทำได้เองง่ายๆที่บ้าน

ในปัจจุบัน โลกของเรามีมลภาวะมากมาย ซึ่งส่งผลโดยตรงกับผิวหน้าของสาวๆ ไม่ว่าจะเป็นสิ่งสกปรกที่อุดตัน หรือแสงแดดรุนแรงที่ทำร้ายผิว ดังนั้นการใส่ใจดูแลผิวจึงเป็นสิ่งที่จำเป็น และหากจะต้องใช้บริการของคอร์สดูแลผิวจากสถาบันเสริมความงามต่างๆเป็นประจำ ก็ดูเหมือนว่าเป็นสิ่งฟุ่มเฟือยโดยใช่เหตุ เพื่อใบหน้าที่สวยใส สู้สภาวะเศรษฐกิจที่พวกเราต้องรัดเข็มขัดนี้ พวกเราจึงขอเสนอสูตรมาสก์หน้าที่ดีที่สุด 8 สูตร ที่คุณสามารถหาวัตถุดิบได้ง่ายๆในห้องครัว หรือตู้เย็นในบ้านของคุณ

สูตรมาสก์เติมน้ำให้ผิว ต่อต้านริ้วรอยจากไข่แดง น้ำมันมะกอก และกล้วย

นำไข่แดง 1 ฟอง ผสมกับน้ำมันมะกอก 2 ช้อนชา และกล้วยบด 1 ลูก ผสมให้เข้ากัน จนส่วนผสมเนียนได้ที่ แล้วทาทิ้งไว้บนผิว 15 นาที และล้างออก

สูตรลดสิว ทำความสะอาดรูขุมขน ลดเลือนริ้วรอย และเพิ่มความกระชับให้กับผิว

สูตรนี้เป็นสูตรครอบจักรวาล หากคุณไม่อยากต้องจำสูตรมากมายให้ปวดหัว คุณสามารถนำเอาสูตรมาสก์นี้ เป็นสูตรเด็ดของคุณได้เลย ส่วนผสมของสูตรนี้ได้แก่ บัตเตอร์มิลค์ 1 ช้อนชา + กรีกโยเกิร์ต 2 ช้อนโต๊ะ+ ผงโกโก้ 1 ช้อนชา+ น้ำผึ้ง 1 ช้อนชา+ น้ำมะนาว 1 ช้อนชา และกล้วยบดครึ่งลูก โดยนำส่วนผสมทั้งหมดผสมเข้าด้วยกันจนเป็นเนื้อเดียว และทาทิ้งไว้บนผิวหน้าที่แห้ง ทิ้งไว้ 15 นาทีแล้วล้างออกให้สะอาด

สูตรทำความสะอาดรูขุมขน กำจัดสิวเสี้ยนและสิวหัวดำ

เนื่องจากสูตรนี้จะทำการขจัดเซลล์ผิวเก่าให้หลุดออกด้วย ดังนั้นไม่ควรมาสก์หน้าด้วยสูตรนี้เกิน 2 ครั้งต่อสัปดาห์ และจริงๆแล้ว สัปดาห์ละครั้งก็เพียงพอแล้ว ส่วนผสมคือ เจลาตินผงแบบไม่มีรสชาติ 1 ซองเล็ก + ที ทรีออยล์ 3 หยด + นมครึ่งแก้ว + น้ำผึ้ง 1 ช้อนชา ผสมส่วนผสมทั้งหมดให้เข้ากัน และนำไปอุ่นไมโครเวฟประมาณ 10 วินาที หรือจนเจลาตินผง ละลายจนหมด ทาลงบนผิวหน้า ทิ้งไว้ 15 นาที และล้างออกให้สะอาด หรือหากคุณต้องการลอกออก ก็ไม่ควรทิ้งไว้เกินกว่า 15 นาที เพราะจะทำให้เจลาตินนั้นแข็งเกินไป เมื่อเวลาคุณลอกออก อาจจะเป็นการทำร้ายผิวแทนการบำรุง