6 เซเลบริตี้ชื่อดังชาวไทย ที่ถือได้ว่าเป็นผู้ที่แต่งตัวได้อย่างมีสไตล์

ในเรื่องของแฟชั่น และการแต่งตัว ถือว่าเป็นสิ่งที่ช่วยเสริมบุคลิกของคุณได้เป็นอย่างมาก ซึ่งเราควรที่จะให้ความสนใจกับการแต่งตัวบ้าง เพื่อเพิ่มความน่าเชื่อถือ และการยอมรับจากสังคม นอกเหนือจากความสามารถทางหน้าที่การงาน แต่กับบางคนแล้ว เรื่องราวของการแต่งตัว พวกเขาทำให้เราได้เห็นว่าเป็นเรื่องสนุก และยังมีความสามารถในการมิกซ์ แอนด์ แมช ได้อย่างลงตัว และที่สำคัญคือ ถูกกาลเทศะ แบบชิคๆ เป็นอย่างมาก และนอกจากนี้ พวกเขายังสามารถครีเอทแฟชั่น ที่เป็นเอกลักษณ์เฉพาะตัว ที่เราเห็นแล้ว ต้องนึกถึงเขาแบบไม่ต้องสงสัยเลย ในบทความนี้ เราจะยกตัวอย่าง 6 เซเลบริตี้ ชื่อดังชาวไทย ที่ถือได้ว่า เป็นผู้ที่แต่งตัวได้อย่างมีสไตล์

ชมพู่- อารยา เอ ฮาร์เก็ต

หากพูดถึงเรื่องเจ้าแม่แห่งเรื่องแฟชั่นแล้ว คงเป็นใครไปไม่ได้ นอกจาก ชมพู่ อารยา ด้วยความที่เธอสนุก และรักในการแต่งตัว และเธอก็ทำได้ดี จนทุกครั้งที่เธอใส่ชุด หรือโปรโมตเสื้อผ้าแบบไหน เป็นอันต้องขายหมดเกลี้ยงอย่างรวดเร็วในเวลาต่อมา โดยที่แฟนคลับ ได้ทำอินสตาแกรมที่ชื่อ khunmaechom ที่ได้รวบรวมแฟชั่นการแต่งตัวของเธอไว้ และบอกถึงยี่ห้อ และรุ่นได้อย่างแม่นยำ โดยที่สาวชม เคยให้สัมภาษณ์ว่า เธอมีแรงบันดาลใจด้านการแต่งตัวมาจาก แอนนา เดลโล รุซโซ่ ที่เป็น บก. แห่งนิตยสารโว้ก ของญี่ปุ่น

ลิซ่า-ลลิษา มโนบาล

หนึ่งในสมาชิก สาวไทยหนึ่งเดียว แห่งเกิร์ลกรุ๊ป แบล็คพิงค์ ชื่อดังแห่งยุคเลยก็ว่าได้ การแต่งตัวของเธอ ที่ไม่ว่าจะหยิบจับอะไรมาแต่งตัว ก็มีคนเลียนแบบเธอไปหมดจริงๆ และเธอก็ทำได้ดี มิกซ์ แอนด์ แมช ได้อย่างเป็นเอกลักษณ์ ไม่ว่าจะเป็นลุคไหนๆ เธอก็เอาอยู่หมด โดยที่ความสามารถในด้านแฟชั่นของเธอนั้น ก็ได้ไปเตะตาแบรนด์ใหญ่ระดับโลก Celine และตามมาด้วย Prada ที่ได้ให้เธอเป็นแบรนด์แอมบาสเดอร์ และสาวลิซ่าเอง ก็มีโครงการที่จะเปิดแบรนด์เสื้อผ้าของตัวเอง เร็วๆนี้อีกด้วย