5 สิ่งที่ต้องรู้ เกี่ยวกับงานแต่งงานของบี มาติกา อรรถกรศิริโพธิ์

โลดแล่นอยู่ในวงการบันเทิงตั้งแต่ยังวัยเด็ก โดยเริ่มจากการเล่นละครพื้นบ้าน จักรๆวงศ์ๆ และแจ้งเกิดอย่างเต็มตัว ด้วยบทของ ดาวเรือง วัยเด็ก ในละครเรื่อง สายโลหิต ซึ่งนำแสดงโดยคู่ขวัญ กบ สุวนันท์ คงยิ่ง และหนุ่ม ศรราม เทพพิทักษ์ และสาวบี มาติกา ก็โลดแล่นอยู่ในวงการบันเทิงเรื่อยมา ซึ่งเธอก็หายหน้าหายตาไปบ้าง เนื่องจาก ปัจจุบัน เธอได้ผันตัวเองไปเป็นนักธุรกิจ ที่เป็นเจ้าของร้านชุดแต่งงานครบวงจรชื่อดัง Elizabeth Bridal ในย่านสุขุมวิท

ซึงสาวบี มาติกา ของเราก็ได้เข้าสู่พิธีวิวาห์ไปกับแฟนหนุ่มไฮโซ กร กรกฤช จุฬางกูร ทายาทแห่งอาณาจักรซัมมิทกรุ๊ป ไปเมื่อไม่นาน ซึ่งมีเพื่อนพ้องทั้งใน และนอกวงการมาร่วมแสดงความยินดีอย่างคับคั่ง และในบทความนี้ จะเสนอ สิ่งที่ต้องรู้ เกี่ยวกับงานแต่งงานของสาวบี มาติกา อรรถกรศิริโพธิ์ กันค่ะ

1. ภาพพรีเวดดิ้งสุดหวาน

สาวบี มาติกา ได้โพสรูปพรีเวดดิ้งสุดหวานกับหนุ่มกร ในธีมในสวน ซึ่งสาวบี มาในชุดแต่งงานจากแบรนด์หรู George Shobeika พร้อมทั้งโชว์แหวนเพชรน้ำงามเม็ดเป้ง บนเรือนนิ้วของสาวบี

2. การ์ดงานแต่งงานดีไซน์หรูหรา สมฐานะของการประกาศงานแต่งงานแห่งปี

ประเดิมเริ่มต้นกันด้วย ภาพของการ์ดงานแต่งงาน ที่สาวบี ได้นำมาลงอินสตาแกรมของเธอ ซึ่งเป็นน้ำจิ้มของงานแต่งงาน โดยการ์ดเป็นแบบเรียบหรูหรา ซึ่งด้านหน้านั้นมีอักษรย่อชื่อจริงของทั้งคู่ และเมื่อเปิดเข้าไปด้านใน ก็จะมีรูปเจ้าบ่าว-เจ้าสาวเผยอยู่ด้านในโชว์ความโรแมนติกเบาๆ ถือว่าเป็นการอุ่นเครื่องงานแต่งงานของเธอ ที่การ์ดแต่งงานสวยงามขนาดนี้แล้ว งานจริงจะยิ่งใหญ่ขนาดไหนกันคะท่านผู้ชม