กิจกรรมที่ทำให้ร่างกายของคุณฟิต ในขณะที่เราต้องกักตัวอยู่บ้าน

เพียงเพราะเราต้องติดอยู่ในบ้านในขณะนี้ นั่นไม่ได้หมายความว่าเราจะต้องง่วนกับการกิน และหยุดการออกกำลังกายไปพร้อมๆกัน แต่ในความเป็นจริงแล้ว นี่เป็นเวลาที่สำคัญที่สุดในการออกกำลังกาย การทำร่างกายให้ฟิต เป็นอีกหนึ่งวิธีที่จะทำให้คุณมีสุขภาพจิตที่ดี และยังทำให้เสริมสร้างระบบภูมิคุ้มกันของคุณอีกด้วย

การออกกำลังกาย จะเป็นวิธีที่ทำให้เราก้าวข้ามผ่านช่วงเวลาที่ยากลำบากนี้ได้ และยังทำให้เรามีสติ ซึ่งอุปกรณ์อย่างเช่น ดัมเบล หรือยางยืดบริหารร่างกาย จะสามารถช่วยคุณได้ และเหล่านี้เป็นการออกกำลังเวทเทรนนิ่งพื้นฐาน ที่คุณสามารถทำได้ที่บ้าน และคุณยังสามารถเลือกเพิ่มเติมอุปกรณ์ได้อย่างตามใจชอบอีกด้วย

ปฏิบัติให้เป็นปกติ และใช้ความคิดสร้างสรรค์

ทำให้เป็นส่วนหนึ่งของกิจวัตรประจำวันของคุณ เนื่องจากกิจวัตรประจำวันของคุณถูกเปลี่ยนแปลงไป ซึ่งการออกกำลังกายอยู่บ้าน จะทำให้คุณมีสติมากยิ่งขึ้น คุณควรพยายามตั้งนาฬิกาปลุกไว้ เพื่อที่จะได้ออกกำลังในเวลาเดียวกันทุกวัน (ซึ่งคุณสามารถประยุกต์ใช้กับกิจกรรมประจำวันของคุณ มันจะทำให้คุณไม่รู้สึกเบื่อ) โดยการออกกำลังกายในตอนเช้า และตามด้วยการอาบน้ำ และการรับประทานอาหารเช้าที่มีประโยชน์ ซึ่งนอกเหนือจะทำให้ร่างกายของคุณแข็งแรงและมีฟิตแล้ว แต่การปฏิบัติแบบนี้ จะเป็นผลดีต่อสุขภาพจิตของคุณเป็นอย่างมาก

คุณสามารถนำของที่คุณมีในครัวเรือน มาประยุกต์ให้เป็นอุปกรณ์ฟิตเนสที่บ้าน ซึ่งทุกคนมักกักตุนของใช้ และอาหารไว้ที่บ้านมากมาย ซึ่งคุณก็น่าจะมีอของหลายชิ้น ที่สามารถนำเอามาเป็นอุปกรณ์เวทเทรนนิ่งได้ ตัวอย่างเช่น การฝึกกล้ามเนื้อ biceps ของคุณด้วยการยกเหยือกน้ำ หรือหากจะให้มีความคิดสร้างสรรค์มากขึ้น คุณสามารถนำกระป๋องใส่น้ำ หรือกระสอบข้าวสาร มาเป็นอุปกรณ์ในการบริหารกล้ามเนื้อคุณก็ได้

พิลาทิสและโยคะ

คุณสามารถทำความคุ้นเคยกับโยคะหรือพิลาทิส ซึ่งสิ่งเหล่านี้คือท่าที่สามารถยืดกล้ามเนื้อของคุณและยังสามารถปรับปรุงท่าทางของคุณ และในขณะเดียวกัน ก็เสริมสร้างให้ร่างกายของคุณแข็งแกร่ง ซึ่งนี่เป็นสิ่งสำคัญอย่างยิ่งเนื่องจากพวกเราหลายคนกำลังต้องทำงานจากที่บ้านน โยคะและพิลาทิสจะช่วยปรับข้อต่อที่แข็ง และส่งเสริมความยืดหยุ่น การทำงานจากที่บ้านโดยเฉพาะการที่ต้องนั่งหน้าจอคอมพิวเตอร์ทั้งวัน ซึ่งผู้เชี่ยวชาญเรียกอาการนี้ว่า “tech neck” และการออกกำลังกายประเภทนี้สามารถช่วยลดอาการเหล่านี้ได้ และคุณก็สามารถหาวิดีโอการออกกำลังกายแบบพิลาทิส หรือโยคะได้ ใน YouTube

การเคลื่อนไหวแบบ bodyweight

การออกกำลังกายแบบนี้ คุณสามารถทำได้โดยง่าย อย่างเช่นการวิดพื้น, ท่าแพลงค์, ซิทอัพ หรือสควอท และคุณยังสามารถใช้อุปกรณ์ต่างๆเพื่อช่วยได้ เช่น การวิดพื้นตั้งฉากกับโซฟา

และเหล่านี้คือตัวอย่างของท่าการออกกำลังกายแบบ bodyweight:

Weighted Russian twists

นั่งบนพื้นด้วยขวดนมหรือขวดน้ำผลไม้ และงอขาไปด้านหน้าคล้ายท่าซิทอัพ เอนตัวโดยขณะที่หลังตรง และเกร็งกล้ามเนื้อแกนกลางลำตัว แล้วค่อยๆบิดลำตัวอย่างช้าๆ ไปทางซ้ายและขวา โดยพยายามให้ขวดแตะพื้นทุกครั้ง หากคุณอยากเพิ่มระดับความยาก คุณสามารถยกขาให้ลอยจากพื้นได้